टाइम्स ऑफ़ इंडिया अख़बार की रिपोर्ट के अनुसार, तीरथ सिंह रावत ने एक सार्वजनिक कार्यक्रम में कहा कि 'आज विभिन्न देशों के नेता प्रधानमंत्री नरेंद्र मोदी के साथ फ़ोटो खिंचवाने के लिए लाइन में लगते हैं. यह पहले के विपरीत है, जब किसी भी वैश्विक नेता को हमारे राष्ट्र प्रमुख से फ़र्क नहीं पड़ता था. नरेंद्र मोदी की वजह से यह बदलाव आया है. यह एक नया भारत है जिसे उन्होंने बनाया है.'

रविवार को एक सामाजिक संगठन द्वारा आयोजित 'नेत्र कुंभ' नामक कार्यक्रम में रावत ने ये बात कही.

'मोदी ज़िन्दाबाद' के नारों के बीच, सीएम रावत ने कहा, "भगवान राम ने समाज के लिए अच्छा काम किया था, इसीलिए लोग उन्हें भगवान मानने लगे थे. इसी तरह भविष्य में हमारे प्रिय प्रधानमंत्री नरेंद्र मोदी के साथ भी ऐसा ही होगा."

इस कार्यक्रम में रावत ने दोहराया कि 'किसी मेगा-उत्सव में जाने के लिए आरटी-पीसीआर रिपोर्ट या तीर्थयात्रियों के पंजीकरण की कोई आवश्यकता नहीं होगी.' हालांकि, उन्होंने कहा कि केंद्र सरकार द्वारा जारी किये गए दिशा-निर्देशों का पालन किया जायेगा.

समाप्त

मुख्यमंत्री ने कहा, "कुंभ मेले को लेकर बहुत नकारात्मक सा माहौल बन गया था, जिसे हमने साफ़ कर दिया है ताकि लोग बेफिक्र होकर मेले में आ सकें. अधिकारियों को निर्देश दिये गए हैं कि आगंतुकों को कुंभ मेला परिसर में आने से बेवजह ना रोका जाये."

'जी-23' कांग्रेस विरोधी नहीं, बल्कि कांग्रेस की विरासत के रक्षक: कपिल सिब्बल

कांग्रेस पार्टी के वरिष्ठ नेता और 'जी-23' के मुख्य सदस्य कपिल सिब्बल ने कहा है कि 'हम कांग्रेस पार्टी के विरोधी नहीं, बल्कि कांग्रेस की विरासत के रक्षक हैं.'

द हिन्दू अख़बार को दिये इंटरव्यू में सिब्बल ने कहा, "सोनिया गांधी को लिखे उस पत्र में हस्ताक्षर करने वाले सिर्फ़ 23 लोग थे, लेकिन उस बात का समर्थन करने वाले बहुत सारे लोग हैं."

'जी-23' कांग्रेसी नेताओं के उस समूह को कहा जाने लगा है कि जिन्होंने पार्टी अध्यक्षा सोनिया गांधी को चिट्ठी लिखकर पार्टी में कुछ महत्वपूर्ण सुधार करने की बात की थी.

इन नेताओं के नाम, आगामी असम और पश्चिम बंगाल विधानसभा चुनाव को ध्यान में रखकर बनायी गई पार्टी के स्टार प्रचारकों की लिस्ट में नहीं हैं. इस पर सिब्बल ने कहा, "मुख्य भूमिका हमेशा कार्यकर्ता निभाते हैं. वो ही सकारात्मक और रचनात्मक भूमिका अदा करते हैं, चाहे उन्हें कोई रोल ना दिया जाये."

इस... \n\nउपरोक्त लेख के लिए मुझे एक अच्छा शीर्षक दें।
तीरथ सिंह रावत बोले- भविष्य में नरेंद्र मोदी की पूजा होगी' - प्रेस रिव्यू